6.12.2022
MT
Il-Ġurnal Uffiċjali tal-Unjoni Ewropea
L 314/71
Il-Bord għall-Kriżi tas-Saħħa għandu jassisti u jipprovdi gwida lill-Kummissjoni fit-tħejjija u fl-implimentazzjoni tal-miżuri li għandhom jittieħdu skont l-Artikoli 7 sa 13.
Għal dak il-għan, il-Kummissjoni għandha kontinwament tipprovdi lill-Bord għall-Kriżi tas-Saħħa b’informazzjoni dwar kwalunkwe miżura ppjanata jew dwar miżuri li jkunu ttieħdu. 2.
Il-Bord għall-Kriżi tas-Saħħa għandu jieqaf jopera meta l-miżuri kollha li jinsabu fl-Artikoli 7 sa 13 jiġu diżattivati jew jiskadu. 3.
Il-Bord għall-Kriżi tas-Saħħa għandu jkun magħmul mill-Kummissjoni u minn rappreżentant wieħed minn kull Stat Membru.
Kull Stat Membru għandu jinnomina r-rappreżentant u r-rappreżentant supplenti tiegħu.
Is-segretarjat tal-Bord għall-Kriżi tas-Saħħa għandu jiġi żgurat mill-Kummissjoni. 4.
Il-Bord għall-Kriżi tas-Saħħa għandu jkun kopresedut mill-Kummissjoni u l-Istat Membru li jkollu l-presidenza b’rotazzjoni tal-Kunsill.
Il-Bord għall-Kriżi tas-Saħħa għandu jiżgura l-parteċipazzjoni tal-istituzzjonijiet, il-korpi, l-uffiċċji u l-aġenziji rilevanti kollha tal-Unjoni, fosthom l-Aġenzija Ewropea għall-Mediċini (EMA), iċ-Ċentru Ewropew għall-Prevenzjoni u l-Kontroll tal-Mard (ECDC), u l-Kumitat Konsultattiv dwar l-emerġenzi tas-saħħa pubblika, bħala osservaturi.
Il-Bord għall-Kriżi tasSaħħa għandu jistieden, bħala osservaturi, rappreżentant mil-Parlament Ewropew u rappreżentant ta’ Stat Membru talKumitat għas-Sigurtà tas-Saħħa u, fejn rilevanti, u skont ir-regoli ta’ proċedura tiegħu, rappreżentant tal-Organizzazzjoni Dinjija tas-Saħħa (WHO). 5.
Il-Bord għall-Kriżi tas-Saħħa għandu jiżgura l-koordinazzjoni u l-iskambju ta’ informazzjoni mal-istrutturi stabbiliti skont: (a) ir-Regolament (UE) 2022/123 matul il-perjodu tal-emerġenza tas-saħħa pubblika, relatat ma’ prodotti mediċinali u ma’ apparati mediċi; (b) ir-Regolament (KE) Nru 851/2004 tal-Parlament Ewropew u tal-Kunsill (12) matul il-perjodu tal-emerġenza tas-saħħa pubblika; (c) ir-Regolament (UE) 2022/2371, b’mod partikolari l-Kumitat għas-Sigurtà tas-Saħħa u l-Kumitat Konsultattiv dwar emerġenzi tas-saħħa pubblika; (d) id-Deċiżjoni Nru 1313/2013/UE, u b’mod partikolari ċ-Ċentru ta’ Koordinazzjoni tar-Reazzjoni f’każ ta’ Emerġenza, għall-fini li jitnaqqsu l-lakuni operazzjonali fl-aċċess għall-kontromiżuri mediċi rilevanti għall-kriżi u għall-materja prima u biex, fejn neċessarju, ikunu żgurati l-kompiti korrispondenti ta’ monitoraġġ u koordinazzjoni fuq il-post.
6.
Il-Bord għall-Kriżi tas-Saħħa għandu jiżgura skambju ta’ informazzjoni mal- IPCR.
7.
Il-kopresidenti tal-Bord għall-Kriżi tas-Saħħa jistgħu jistiednu esperti b’għarfien espert speċifiku biex jieħdu sehem, bħala osservaturi, fil-ħidma tal-Bord għall-Kriżi tas-Saħħa jew tas-sottogruppi fuq bażi ad hoc, fir-rigward ta’ suġġett fuq l-aġenda.
Tali esperti jistgħu jinkludu: rappreżentanti ta’ korpi, uffiċji u aġenziji tal-Unjoni; rappreżentanti ta’ awtoritajiet nazzjonali, inklużi korpi ċentrali għall-akkwist u organizzazzjonijiet u assoċjazzjonijiet tal-kura tas-saħħa; rappreżentanti ta’ organizzazzjonijiet internazzjonali bħad-WHO, l-Organizzazzjoni tal-Ikel u l-Agrikoltura tan-Nazzjonijiet Uniti (FAO) u l-Organizzazzjoni Dinjija għas-Saħħa tal-Annimali (WOAH); u esperti mis-settur privat u minn partijiet ikkonċernati oħra. 8.
Il-Bord għall-Kriżi tas-Saħħa għandu jiltaqa’ kull meta s-sitwazzjoni tirrikjedi dan, wara talba mill-Kummissjoni jew minn Stat Membru. 9.
Matul it-tħejjija u l-implimentazzjoni tal-miżuri stabbiliti fl-Artikoli 7 sa 13, il-Kummissjoni għandha taġixxi f’koordinazzjoni mill-qrib mal-Bord għall-Kriżi tas-Saħħa.
B’mod partikolari, il-Kummissjoni għandha tikkonsulta malBord għall-Kriżi tas-Saħħa fi żmien debitu, kull fejn possibbli qabel ma tieħu azzjoni, u għandha tqis sew ir-riżultat taddeliberazzjonijiet fil-Bord għall-Kriżi tas-Saħħa.
Il-Kummissjoni għandha tirrapporta l-azzjoni meħuda lill-Bord għall-Kriżi tas-Saħħa.
(12) Ir-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi ċentru Ewropew għallprevenzjoni u l-kontroll tal-mard (ĠU L 142, 30.4.2004, p. 1).